En 40-årig mand fra Frederikshavn fik sig en nat i detentionen, fordi han for øjnene af politiet valgte at sparke et plankeværk i stykker. Episoden skete søndag aften omkring klokken 23.15 på Søndergade i Frederikshavn. Her var en af politiets patruljer til stede i en anden forbindelse. Men det var altså den 40-årige mand, der tilsyneladende tiltrak mest opmærksomhed. For pludselig ankommer en den 40-årige mand til stedet, og han begynder at råbe op og sparke på plankeværket. Han retter sig ikke efter politiets anvisninger, og derfor anholdes han, og han får sig en overnatning i detentionen. Manden, der var stærkt alkoholpåvirket, sigtes for hærværk, og han løslades i løbet af mandag formiddag.

Opsummering:
En mand fra Frederikshavn blev søndag aften sigtet for hærværk, da han sparkede et plankeværk i stykker, mens politiet kiggede på.